Številka: 4110-3/2021

Datum: 6. 05. 2021

Na podlagi 2. odstavka 104. člena in v zvezi z 72. členom Zakona o uresničevanju javnega interesa za kulturo (Uradni list RS, št. 77/07, 56/08, 94/09, 4/10, 20/11, 111/13, 68/16, 61/17 in 21/18 - ZNOrg) ter v skladu s Pravilnikom o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) Minister za kulturo sprejme

**Sklep**

o začetku postopka javnega poziva za sofinanciranje nujnih programov na področju kulture, ki jih bo v letu 2021 sofinancirala Republika Slovenija iz proračuna, namenjenega za kulturo (v nadaljevanju: javni poziv, oznaka JP-KEP-2021).

**1. Predmet, področje in cilji javnega poziva:**

**Predmet** **javnega poziva**:

Predmet javnega poziva je sofinanciranje nujnih programov na področju kulture za leto 2021 (v nadaljevanju: **JP KEP 2021**), in sicer za: Ureditev osnovnih prostorskih pogojev in nakupa opreme za javne zavode s področja kulture, katerih ustanoviteljica je lokalna skupnost.

Področje poziva so delovanju občinskih javnih zavodov s področja kulture namenjena vlaganja v nepremičnine oziroma njihovo opremo (v lasti občin in v upravljanju občinskega javnega zavoda).

**Namen in cilji javnega poziva:**

Namen javnega poziva za sofinanciranje nujnih programov na področju kulture za leto 2021je zagotavljanje osnovnih prostorskih pogojev in nakup delovanju občinskih javnih zavodov s področja kulture namenjene opreme.

Cilj javnega poziva je izboljšanje pogojev za razvoj kulturno - umetniške ustvarjalnosti javnih zavodov, katerih ustanoviteljice so samoupravne lokalne skupnosti.

**2. Pogoji javnega poziva in njihova uporaba**

**Pogoji za sodelovanje na javnem pozivu**

Upravičene osebe

Na javni poziv se lahko prijavijo izključno občine, ki so lastnice javne kulturne infrastrukture, ki je skladno z Zakonom o uresničevanju javnega interesa v kulturi določena s sklepom pristojnega organa občine, in ki nastopajo kot investitorji.

Drugi pogoji

Prijavljeno vlaganje mora biti skladno s predmetom javnega poziva in določili pozivne dokumentacije:

* javna kulturna infrastruktura, ki je predmet vlaganja, mora biti s sklepom pristojnega organa prijavitelja določena kot javna kulturna infrastruktura in vpisana v Evidenco javne kulturne infrastrukture, ki jo vodi ministrstvo.
* prijavitelj na poziv lahko kandidira samo z eno vlogo. Če na javni poziv pošlje več vlog, se obravnava prva vloga, ostale pa se zavržejo, razen če jih je mogoče obravnavati kot dopolnitve ali spremembe prve vloge, kar mora biti ustrezno označeno.
* datum najzgodnejšega začetka vlaganja iz 1. točke tega poziva je 1. 1. 2021 in s tem tudi začetek del oziroma nabave opreme.
* dela oziroma nabava opreme ne smejo biti zaključena pred izdajo sklepa ministrstva o sofinanciranju projekta in se morajo končati najkasneje do 30. 10. 2021. Ta datum je tudi datum zaključka vlaganj.
* na ta javni poziv ni mogoče prijaviti projekta (oziroma investicije v nepremičnino), ki je bil že izbran na prvem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 - 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Ur. l. RS št. 88/08), drugem javnem pozivu za sofinanciranje operacij javne kulturne infrastrukture v okviru Evropskega sklada za regionalni razvoj v okviru Operativnega programa krepitve regionalnih razvojnih potencialov za obdobje 2007 – 2013, v okviru Razvojne prioritete: 3. »Povezovanje naravnih in kulturnih potencialov« in Prednostne usmeritve 3.2. »Mreženje kulturnih potencialov« (Ur. l. RS št. 66/2009) Tretjega javnega poziva za razvojne investicije v javno kulturno infrastrukturo«, oznaka JR- ESRR-2013) (9. 8. 2013 v Ur. l. RS št.: 67/2013 in 6.12.2013 popravek v Ur. l. 100/2013) in ima sklenjeno veljavno pogodbo oziroma na osnovi potrjene neposredne potrditve operacije v okviru Prednostne usmeritve 3.2. »Mreženje kulturnih potencialov« (Ur. l. RS št. 66/2009).
* na ta javni poziv ni mogoče prijaviti projekta (oziroma investicije v nepremičnino), ki je bil že izbran na Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2020).
* na ta javni poziv ni mogoče prijaviti projekta (oziroma investicije v nepremičnino), ki je bil že izbran na Javnem pozivu za sofinanciranje vlaganj v javno kulturno infrastrukturo lokalnih skupnosti (JP JKI 2021 in JP KE 2021).
* za vlaganje mora biti izdelana in s strani pristojnega organa prijavitelja potrjena investicijska dokumentacija. Dokumentacija mora biti izdelana v skladu z določili Uredbe o enotni metodologiji za pripravo in obravnavo investicijske dokumentacije na področju javnih financ oziroma področnimi metodologijami (Ur. l. RS. št. 60/06, 54/10 in 27/16).
* prijavljeno vlaganje je lahko sofinancirano iz drugih javnih sredstev (sredstev proračuna Republike Slovenije ali iz sredstev EU, bilateralnih idr. finančnih sredstev).
* prijavitelj mora zagotoviti najmanj 50 % soinvestitorski delež.
* kolikor je projekt sofinanciran še z drugimi integralnimi sredstvi proračuna Republike Slovenije, se pri deležih sofinanciranja investicije t. i. „lastne udeležbe“ upošteva tudi sredstva, ki izhajajo iz drugega vira financiranja.
* zaprošeni znesek za sofinanciranje upravičenih stroškov je lahko največ 200.000 EUR oziroma največ do 50 % upravičenih stroškov; kot prejeta sredstva se štejejo tudi sredstva pridobljena preko javnega poziva JP-JKI-2021.
* prijavljeno vlaganje mora imeti zaprto finančno konstrukcijo, kar pomeni, da so ob upoštevanju virov po tem javnem pozivu zagotovljeni vsi ostali viri za izvedbo celotnega vlaganja (po tekočih cenah). Če kateri od ostalih virov še ni zagotovljen, mora prijavitelj podati izjavo, da bo sredstva zagotovil iz lastnih virov, če ti viri dejansko ne bodo pridobljeni.
* vlaganje mora biti ustrezno opredeljeno v veljavnem aktu o proračunu prijavitelja oziroma sprejetem in potrjenem Finančnem načrtu nevladne organizacije. Naziv projekta in viri financiranja morajo biti identični v investicijskem dokumentu, v obrazcih in v proračunu (v NRP) oziroma finančnem načrtu.

Strokovna komisija bo obravnavala vloge po vrstnem redu njihovega prispetja (vrstni red se določi, ko je vloga popolna).

Prijavitelji formalno nepopolnih vlog bodo pisno pozvani na dopolnitev. Prijavitelj mora vlogo dopolniti v petih dneh po prejemu poziva za dopolnitev, sicer se bo vloga štela kot nepopolna. Če bo prijavitelj pomanjkljivosti v navedenem roku odpravil, se bo štelo, da je vloga vložena takrat, ko so bile pomanjkljivosti odpravljene. Nepopolne vloge ali vloge, ki ne bodo pravočasne, bodo izločene iz nadaljnjega postopka in zavržene s sklepom.

**Izpolnjevanje pogojev**

Formalno popolnost vlog ugotavlja uslužbenec, pristojen za področje poziva, Lučka Žlender Jukič, ki prijavitelja na poziv pisno opozori, če ugotovi, da je vloga formalno nepopolna, in da naj jo dopolni v petih dneh od prejema poziva k dopolnitvi, hkrati ga pa še opozori, da se bo vrstni red prispetja posamezne vloge, ki se upošteva pri določitvi vrstnega reda vloge v nadaljnjo obravnavo in ocenjevanje vlog, določil, ko bo vloga popolna, hkrati pa tudi, da bo vloga s sklepom zavržena kot nepopolna, če v zahtevanem roku ne bo v celoti dopolnjena. Pristojni uslužbenec predloži vloge, za katere je ugotovil, da so pravočasne, popolne in so jih podale upravičene osebe, v nadaljnjo obravnavo strokovni komisiji, ki bo vloge, prispele na poziv, obravnavala po vrstnem redu njihovega prispetja, ki se določi, ko je vloga popolna, ocenila in ovrednotila programe in projekte glede na v pozivu določen namen in cilje, cilje kulturne politike ter strokovne in druge kriterije za ocenjevanje in vrednotenje, kot so določeni v objavi poziva. Strokovno komisijo, ki bo ugotavljala izpolnjevanje pogojev, imenuje minister.

Prijavitelji, ki bodo podali formalno nepopolne vloge, bodo pisno pozvani k dopolnitvi vlog. Prijavitelj mora vlogo dopolniti v petih dneh po prejemu poziva za dopolnitev, sicer se bo štela kot nepopolna. Vloga, ki ne bo pravočasna, popolna ali je ne bo vložila upravičena oseba, bo izločena iz nadaljnjega postopka in zavržena s sklepom ministra.

**3. Utemeljitev in vrsta postopka in terminski načrt**

Izveden bo javni poziv, kjer bodo kandidati izbrani na podlagi izpolnjevanja pogojev, kriterijev in ciljev poziva.

Rok se začne **17. 05. 2021** in se izteče **17. 06. 2021**.

Začetek odpiranja vlog je **ob prispetju prve vloge.**

**4. Okvirna vrednost sredstev**

Okvirna višina nepovratnih sredstev, ki je na razpolago za sofinanciranje vlaganj po tem javnem pozivu, znaša največ 485.489,35EUR.

|  |  |  |
| --- | --- | --- |
| **Vir sredstev**  **(v EUR)** | **Leto 2021** | **Skupaj** |
| PP – 131080 – Investicije v kulturi | 485.489,35 | 485.489,35 |

**5. Strokovna komisija za vrednotenje vlog prispelih na javni razpis**

Zaradi raznovrstnosti področij, ki jih vključuje javni poziv, ter ekonomičnosti postopka bo vloge presojala strokovna komisija, sestavljena iz predstavnikov, ki razpolagajo s posebnimi znanji o javni kulturni infrastrukturi lokalnih skupnosti. Komisija bo ministru podala predlog sofinanciranja.

**6. Službe ministrstva in strokovne komisije, ki so se dolžne v posameznem postopku**

**medsebojno usklajevati**

Ker gre za izvedbo naloge, ki povezuje več področij kulture, se imenuje strokovna komisija za čas izvedbe naloge.

**7. Pristojni uslužbenec za vsa opravila v zvezi z javnim razpisom**

Pristojni uslužbenec ministrstva za vsa opravila v zvezi z javnim razpisom je Lučka Žlender Jukić, sekretarka, administrativno pomoč pa zagotavlja Nino Jakičič, svetovalec-pripravnik.

Pripravila:

Lučka Žlender Jukić

Sekretarka

Prilogi:

* Besedilo javnega poziva s prilogami;
* besedilo obvestila objave v Uradnem listu o pozivu.

|  |  |  |  |
| --- | --- | --- | --- |
| v. d. generalnega sekretarja: | Vodja NOE, sektorja: | Vodja finančne službe: | Pristojni  univerzitetni  diplomirani pravnik |
| Igor Prodnik | Mag. Tomaž Kukovica | Jana Žakelj | Miran Zupan |
| Parafa: | Parafa | Parafa | Parafa |
| Datum: | Datum | Datum | Datum |
| Pripombe | Pripombe | Pripombe | Pripombe |